চট্টগ্রাম ব্যুরো: চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজের প্রয়াত প্রাক্তন ছাত্র চট্টগ্রাম বিশ্ববিদ্যালয় আইন অনুষদের প্রতিষ্ঠাকালীন ডিন ও সভাপতি প্রফেসর ড. এম শাহ আলমের পুত্র প্রয়াত শাহ আদিত্য আলমের স্মৃতি রক্ষার্থে ‘শাহ আদিত্য স্মৃতি বৃত্তি ২০১৮’ ১৬ এপ্রিল চট্টগ্রাম বিশ্ববিদ্যালয় উপাচার্য দপ্তরের সভা কক্ষে অনুষ্ঠিত হয়। এ বৃত্তি প্রদান অনুষ্ঠানে প্রধান অতিথি হিসেবে বৃত্তিপ্রাপ্ত কৃতি শিক্ষার্থীদের মাঝে পুরস্কার বিতরণ করেন চট্টগ্রাম বিশ্ববিদ্যালয়ের উপাচার্য প্রফেসর ড. ইফতেখার উদ্দিন চৌধুরী। এতে বিশেষ অতিথি হিসেবে উপস্থিত ছিলেন উপ-উপাচার্য প্রফেসর ড. শিরীণ আখতার। এ ছাড়াও শুভেচ্ছা বক্তব্য রাখেন জীব বিজ্ঞান অনুষদের ডিন প্রফেসর ড. মো. মাহবুবুর রহমান। চ.বি. ল্যাবরেটরি স্কুল এন্ড কলেজের অধ্যক্ষ প্রফেসর মোহাম্মদ ফজলুল হকের সভাপতিত্বে ডেপুটি রেজিস্ট্রার (তথ্য) মো. ফরহাদ হোসেন খানের পরিচালনায় অনুষ্ঠানে চ.বি. রেজিস্ট্রার (ভারপ্রাপ্ত) মো. বজল হক, উক্ত স্কুল এন্ড কলেজের শিক্ষকবৃন্দ, অফিস প্রধানবৃন্দ এবং বৃত্তিপ্রাপ্ত কৃতি শিক্ষার্থীদের অভিভাবকবৃন্দ উপস্থিত ছিলেন।
উপাচার্য বলেন, অকাল প্রয়াত আদিত্যের দুর্ভাগ্যজনক মৃত্যু অত্যন্ত বেদনাদায়ক। উপাচার্য শিশু-কিশোরদের অতি উৎসাহী হয়ে ঝুঁকির মুখে পতিত হওয়া থেকে বিরত রাখার জন্য শিক্ষক-অভিভাবক সকলকে সচেতন থাকার পরামর্শ দেন। একইসাথে আমাদের মেধাবী শিশু-কিশোররা যাতে ধর্মান্ধতা-মাদক, জঙ্গি-সন্ত্রাস ইত্যাদি নেতিবাচক কর্মকান্ডে যাতে জড়িয়ে না পড়ে, তারা যেন মুক্তমনা ও মানবিক মূল্যবোধ নিয়ে গড়ে ওঠে সে ব্যাপারে শ্রেণিকক্ষে নিয়মিত কাউন্সিলিং করার নির্দেশ প্রদান করেন। তিনি বৃত্তিপ্রাপ্ত মেধাবী শিক্ষার্থীদের আন্তরিক প্রাণঢালা অভিনন্দন জানিয়ে বলেন, মেধাবী শিশু-কিশোরদের অর্জন পরিবার, সমাজ ও রাষ্ট্রকে আলোকিত করে।উলে¬খ্য, ২০১৬ সনে বৃত্তি প্রাপ্তরা হলো-১ম আতিকা উলফাত, ২য় মোহাইমিনুল ইসলাম ও ৩য় আবরার আলম এবং ২০১৭ সনে বৃত্তিপ্রাপ্তরা হলো-১ম লাবিবা সাঈমা রহমান, ২য় তাহমিদ ফাত্তাহ কিবরিয়া ও ৩য় ফাইরুজ আফিফা চৌধুরী।